טינה טרנר

טינה טרנר (באנגלית: Tina Turner; ‏26 בנובמבר 1939 – 24 במאי 2023) הייתה זמרת ושחקנית אמריקאית. החלה את הקריירה שלה כזמרת הראשית בהרכב עם בעלה אייק טרנר, והגיעה לשיא פרסומה והצלחתה לאחר שעזבה אותו ובקאמבק בגיל מאוחר יחסית פתחה בקריירת סולו מצליחה. נודעה כ"מלכת הרוק אנד רול". בשנת 1994 עברה להתגורר בשווייץ, וב-2013 קיבלה אזרחות שווייצרית וויתרה על אזרחותה האמריקאית. נולדה בשם אנה מיי בולוק (Anna Mae Bullock) בנאטבוש, טנסי שבארצות הברית. גדלה בחיק סבה וסבתה מצד אביה שהיו נוצרים-בפטיסטים אדוקים, וגם שימשו כאנשי כמורה בכנסייה המקומית. טרנר החלה את דרכה המוזיקלית בשנת 1958 בעזרתו של המוזיקאי והמפיק אייק טרנר שהיה זה שהעניק לה את שם הבמה טינה, ולמעשה גם את שם משפחתה לאחר שנשא אותה לאישה בשנת 1962. תחילה שימשה טרנר כזמרת ליווי בהופעותיו עת הייתה בת 18, אך עד מהרה תפסה טרנר את קדמת הבמה לצידו של אייק ולהקתו. בתקופה זו הפכה לאם ל-2 בנים. השיר הראשון אותו הקליטה, "A Fool In Love", הפך בין לילה ללהיט שהצליח להתברג בראש מצעדי הפזמונים ברחבי ארצות הברית. בעקבות ההצלחה הפתאומית, שינה אייק טרנר את שם להקתו לשם: "Ike and Tina Turner Revue". בשנות ה-60 ובראשית שנות ה-70 זכו הצמד אייק וטינה טרנר להצלחה גדולה. הופעתה המרשימה והמקורית של טרנר על הבמה הפכה לסימן ההיכר שלה כזמרת-רקדנית, דבר שהשפיע רבות על אמנים אחרים, כולל על סולן להקת הרולינג סטונז מיק ג'אגר (שאת סיבוב ההופעות האמריקאי של ה"אבנים" חיממו צמד הטרנרים בשנת 1969). ב-1971 הופיעה בסרטו של מילוש פורמן, "התפשטות". באמצע שנות ה-70 ניצבה טרנר בפרשת דרכים אישית ומקצועית. בעקבות התמכרותו לסמים של בעלה ושותפה המוזיקלי אייק טרנר, חלה דעיכה במכירת האלבומים ובהזמנת הופעות, זאת למרות הצלחתה הגדולה של טינה בסרט "טומי" עם להקת "The Who", בתפקיד מלכת האסיד. אייק נעשה אלים כלפי חברי הלהקה בכלל וכלפי טינה בפרט, דבר שהביא בסופו של דבר לבריחתה ממנו. רגע לפני הופעה בדאלאס ב-4 ביולי 1976, הכה אייק את טינה באופן אכזרי במיוחד, דבר שגרר את הימלטותה חסרת כל. במשך מספר שבועות הסתתרה טינה מפני בעלה, כשהיא לנה בבתי חברים ואוכלת מהיד לפה. באותה שנה הקליטה טרנר חידוש לשירם של להקת הביטלס "בואו יחד" לסרט המוזיקלי "כל זה ומלחמת העולם השנייה", בו חודשו שירים של הלהקה. באותה תקופה פנתה טרנר לחיפוש רוחני אותו מצאה בדת הבודהיזם. כיוון זה, הוא שנתן לה את הכוח לפצוח בקריירת סולו. ב־1978 הגיע תהליך גירושיה מאייק לידי סיום. בספרה האוטוביוגרפי "אני, טינה" (1986), תיארה טרנר את חוויותיה לצידו של בעלה הנרקומן והאלים. ספר זה הפך ברבות השנים לסרט הקולנוע המצליח "מה זה בכלל קשור לאהבה" (1993), בכיכובה של אנג'לה באסט (שזכתה עבור הופעתה בפרס גלובוס הזהב); פסקול הסרט הוקלט בקולה של טרנר עצמה, וזכה להצלחה במכירות ובמצעדים. עד לתחילת שנות ה-80, לא הצליחה טרנר למצב את קריירת הסולו שלה, בעיקר משום שהייתה חסרת כל בעקבות גירושיה וביטול מסע ההופעות שתוכנן לה ולאייק שהכניס אותה לחובות כבדים. ב־1984 הגיעה טרנר חזרה אל ראשי המצעדים, וזאת הודות לאלבומה "רקדנית פרטית". אלבום זה כלל שלושה להיטים שהגיעו לראשי המצעדים וכן שני שירים שזכו בפרסי גראמי: "מה לאהבה ולכל זה?" ו"עדיף לך להיות טוב אלי". ב־1985 זכתה טרנר בארבעה פרסי גראמי על אלבומה "רקדנית פרטית". עד היום, נחשב אלבום זה לאחד מהאלבומים הנמכרים בכל הזמנים. באותה שנה הקליטה טרנר גם דואט עם הזמר בריאן אדמס בשם "זוהי רק אהבה", ושיחקה לצידו של מל גיבסון בסרט "מקס הזועם 3: כיפת הרעם", וגם שרה חלק מהשירים המופיעים בפס-קול הסרט. שיר הנושא של הסרט: "איננו זקוקים לגיבור נוסף" הפך להצלחה מיידית. באותה שנה תרמה טרנר את קולה לשיר "We Are the World" לצידם של זמרים מובילים מכל העולם. כמו כן, הופיעה לצידו של מיק ג'אגר בלייב אייד. ב־1986 הוציאה טרנר את אלבומה "שוברת כל כלל" שזכה אף הוא להצלחה אדירה. באותה שנה יצאה למסע הופעות עולמי בו בין היתר הגיעה לישראל והופיעה בפארק הירקון וכן שברה גם שיא שנכלל בספר השיאים של גינס, עת הייתה האדם שהופיע בפני הקהל הגדול ביותר בעולם, אירוע שהתרחש בריו דה ז'ניירו שבברזיל, שם הופיעה בפני קהל מעריצים של למעלה מ-182,000 איש. שנת 1986 סימנה את הפיכתה של טרנר לזמרת מוכרת ויציבה, לא רק מהבחינה המקצועית אלא אף מהבחינה האישית. בשנה זו, עזבה טרנר את ארצות הברית ועברה להתגורר באירופה, בה התגוררה עד מותה בשווייץ עם בן זוגה הגרמני, מנהל בחברת התקליטים EMI. ב־1989, ביצעה מחדש את "The Best", אשר לימים, הפך לאחד משיריה המצליחים ביותר. ב־1991 הקליטה גרסה ל־"The Bitch Is Back" של אלטון ג'ון, לרגל הוצאת אלבום המחווה "Two Rooms: Celebrating the Songs of Elton John & Bernie Taupin", עליה הייתה מועמדת לגראמי (בקטגוריית "הביצוע הקולי הנשי הטוב ביותר לשיר רוק"). ב־1993 שיחקה טרנר בסרט הקולנוע "אחרון גיבורי הפעולה" (בתפקיד ראש העירייה) לצד ארנולד שוורצנגר. ב־1999 הוציאה טרנר את אלבום האולפן האחרון שלה, "עשרים וארבע שבע". האלבום לא נחל הצלחה כדוגמת אלבומיה הקודמים, אך הצליח במכירות והגיע במצעד מכירות האלבומים בבריטניה למקום התשיעי, ומכר כשבעה מיליון עותקים. באותה שנה נטלה חלק בהופעה ההיסטורית בערוץ המוזיקה VH1 בו השתתפו לצידה הדיוות המובילות בעולם המוזיקה. מאז שנת 2000 פרשה טרנר באופן חלקי מעולם המוזיקה, למעט הופעות אורח קצרות מעל במות שונות. בשנת 2004 הוציאה אלבום אוסף כפול, "All the Best", שסיכם קריירה של למעלה מ-40 שנות עשייה מוזיקלית, לצד חומר חדש. אלבום האוסף הפך להצלחה מסחררת והגיע במצעד המכירות של הבילבורד למקום השני. ב-2008 הוציאה אלבום אוסף נוסף, Tina! ויצאה למסע הופעות מוצלח, הראשון מזה שמונה שנים, בשם "Tina!: 50th Anniversary Tour". ב-2009 הוציאה אלבום הופעה ו-DVD שהוקלט בארנהם, הולנד, בשם "Tina Live". בשנת 2013, בגיל 73, הופיעה טרנר על שער מגזין האופנה האירופאי ווג ובכך הפכה לאישה המבוגרת ביותר שהופיעה אי פעם על שער הגיליון. באותו ראיון טרנר דיווחה כי היא עובדת על אלבום חדש, הראשון מאז 1999 וכן רמזה על מסע הופעות עולמי שיבוא בעקבותיו. ב-17 באפריל 2017 עלה על במות לונדון מחזמר ביוגרפי בשם טינה. בשנת 2020, הוציאה עם קייגו חידוש ללהיטה "What's Love Got to Do with It". בשנת 1958 נולד בנה הראשון קרייג, מסקסופוניסט בלהקת הליווי של אייק טרנר. בשנת 1960 נולד בנה השני, היחיד המשותף לה ולאייק לו הייתה נשואה עד 1978. בנה הבכור, קרייג, התאבד בשנת 2018. בנוסף אימצה שניים מילדיו של אייק, והצעיר מהם, רוני טרנר, נפטר בדצמבר 2022. טרנר חלתה ב-2016 במחלת הסרטן, וב-2017 עברה השתלת כליה. משנת 1994 ועד למותה התגוררה בשווייץ. נפטרה ב-24 במאי 2023, בגיל 83. 1960: The Soul of Ike and Tina Turner 1962: Dance With Ike & Tina Turner & Their Kings of Rhythm Band 23 1962: Festival of Live Performances 1963: Don't Play Me Cheap 1963: Dynamite 1963: It's Gonna Work Out Fine 1963: Please Please Please 1964: The Ike & Tina Turner Revue Live 1965: Live! The Ike & Tina Turner Show 1965: Ike & Tina Show 2 1965: Ooh Poo Pah Doo 1966: River Deep - Mountain High 1966: Ike & Tina Turner and the Raelettes 1966: Live! The Ike & Tina Turner Show 1966: Live! The Ike & Tina Turner Show, Vols. 1-2 1969: Outta Season 1969: Ike & Tina Turner in Person 1969: Fantastic 1969: Get It Together 1969: Her Man His Woman 1969: The Hunter 1969: Ike Turner & The Kings of Rythm: A Black Man's Soul 1970: On Stage 1970: Come Together 1971: Workin' Together 1971: Nuff Said 1971: Something's Got a Hold on Me 1971: What You Hear Is What You Get 1972: Feel Good 1973: Let Me Touch Your Mind 1973: Nutbush City Limits 1973: The World of Ike and Tina Live 1974: Strange Fruit 1974: Sweet Rhode Island Red 1974: The Gospel According to Ike and Tina 1974: The Great Album 1975: Sixteen Great Performances 1977: Delilah's Power. 1974: Tina Turns the Country On! 1975: Acid Queen 1978: Rough 1979: Love Explosion 1984: Private Dancer 1985: Mad Max Beyond Thunderdome 1986: Break Every Rule 1988: Tina Live in Europe 1989: Foreign Affair 1991: Simply the Best 1993: What's Love Got to Do with It 1994: The Collected Recordings 1996: Wildest Dreams 1999: Twenty Four Seven 2004: All the Best 2008: Tina! 2009: Tina Live 2009: The Platinum Collection 2014: Love Songs. אתר האינטרנט הרשמי של טינה טרנר טינה טרנר, ברשת החברתית פייסבוק טינה טרנר, ברשת החברתית אקס (טוויטר) טינה טרנר, ברשת החברתית אינסטגרם טינה טרנר, סרטונים בערוץ היוטיוב טינה טרנר, הבלוג הרשמי טינה טרנר, ברשת החברתית Goodreads טינה טרנר, במסד הנתונים הקולנועיים IMDb (באנגלית) טינה טרנר, באתר "אידיבי", מאגר הידע העברי לקולנוע ישראלי ועולמי טינה טרנר, באתר AllMovie (באנגלית) טינה טרנר, באתר Rotten Tomatoes (באנגלית) טינה טרנר, באתר Metacritic (באנגלית) טינה טרנר, במסד הנתונים הקולנועיים KinoPoisk (ברוסית) טינה טרנר, באתר אפל מיוזיק (באנגלית) טינה טרנר, באתר ספוטיפיי טינה טרנר, באתר סאונדקלאוד (באנגלית) טינה טרנר, באתר Last.fm (באנגלית) טינה טרנר, באתר AllMusic (באנגלית) טינה טרנר, באתר MusicBrainz (באנגלית) טינה טרנר, באתר דיזר טינה טרנר, באתר Yandex.Music (ברוסית) טינה טרנר, באתר Discogs (באנגלית) טינה טרנר, באתר Songkick (באנגלית) טינה טרנר, באתר Genius טינה טרנר, באתר SecondHandSongs טינה טרנר, באתר MOOMA (בארכיון האינטרנט) טינה טרנר, באתר בילבורד (באנגלית) טינה טרנר, באתר טיידל (באנגלית) טינה טרנר, באתר אמזון מיוזיק נסיה שפרן, טינה טרנר - דיוקנה של חושנית, כותרת ראשית, 8 באוקטובר 1986 איתמר זהר, טינה טרנר: לא נותנת לזמן לעצור אותה, באתר הארץ, 3 בפברואר 2009 Sarah Oliver, Tina Turner: The singing legend exclusively reveals the loss that rocked her world and the love that saved her, Daily Mail, 6-10-2018 טינה טרנר, באתר אנציקלופדיה בריטניקה (באנגלית) גרדיאן, הזמרת טינה טרנר מתה בגיל 83, באתר הארץ, 24 במאי 2023 טינה טרנר, באתר "Find a Grave" (באנגלית) Kamen, Al. "Tina Turner formally 'relinquishes' U.S. citizenship". Washington Post (באנגלית אמריקאית). ארכיון מ-16 בנובמבר 2017. נבדק ב-28 במרץ 2021. {{cite news}}: (עזרה) היסטוריית גראמי של טינה טרנר, באתר גראמי, בדיקה אחרונה 18 באוקטובר 2020 בנה של טינה טרנר הלך לעולמו בגיל 62, באתר ynet, 9 בדצמבר 2022 הזמרת האגדית טינה טרנר הלכה לעולמה בגיל 83, באתר ynet, 24 במאי 2023